
Α(χ9. 1084763/3178/689/0014 ΠΟΛ· Χ168 (1) 

Προθεσμία επιστροφής Φ.Π.Α. στους αγρότες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις χατωτέρω διατάξεις του Ν. 1642/86 για την εφαρμογή του 
φόρου προστιθέμενης αξίας χαι άλλες διατάξεις (ΦΕΚ 125 Λ'). 

2. α) Των άρθρων 33 χαι 34. 

β) Των παραγράφων 2 χαι 3 του άρθρου 58, χαι 

3. Την απόφαση μας αριθ. πρωτ. Π. 953/432/64/3.2.88 ΠΟΛ. 
41 (ΦΕΚ 107 Β'), αποφασίζουμε: 

Η προθεσμία υποβολής των δικαιολογητικών για την επιστροφή του 
Φ.Π.Α. στους αγρότες που προβλέπεται από την παράγραφο 4 της από¬ 
φασης μας Π. 953/432/64/3.2.88, ειδικά για τις πωλήσεις που 


πραγματοποιήθηκαν κατά τη χρήση 1988 και μόνο, παρατείνεται μέ¬ 
χρι 15 Σεπτεμβρίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουλίου 1989 

ο ΥΠΟΥΡΓΟΙ 

ΑΝΤ. ΣΑΜΑΡΑΣ 

-ψ- 

Αριθ. 177647 (2) 

Λήψη συμπληρωματικών μέτρων για την εφαρμογή του Καν. (ΕΟΚ) 

913/89 που ρυθμίζει την πώληση με προκαθορισμένη τιμή μη με¬ 
ταποιημένης σταφίδας για την παρασκευή αλκοόλης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 του Ν. 992/79 «Περί οργανώσεως των Διοικητι¬ 
κών Υπηρεσιών για την εφαρμογή της Συνθήκης Προσχώρησης της 
Ελλάδας στις Ευρωπαϊκές Κοινότητες και ρύθμισης συναφών θεσμικών 
και οργανωτικών θεμάτων». 

β) Του άρθρου 1 παρ. 1, 2 και 3 του Ν. 1338/83 «Εφαρμογή του 
Κοινοτικού Δικαίου» όπως τροποιήθηκε από το άρθρο 6 του Ν. 
1440/84 «Συμμετοχή της Ελλάδας στο κεφάλαιο τα αποθεματικά και 
στις προβλέψεις της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και του Οργανι¬ 
σμού Εφοδιασμού ΕΥΡΑΤΟΜ», αποφασίζουμε: 

Άρθρο 1 

Σκοπός 

Με την παρούσα απόφαση θεσπίζονται συμπληρωματικά μέτρα που 
ρυθμίζουν τη διαδικασία πώλησης και τον τρόπο μεταποίησης αποθεμα- 
τοποιημένης σταφίδας για την παρασκευή αλκοόλης, σύμφωνα με τον 
Καν. (ΕΟΚ) 913/89 και σύμφωνα με τους Καν. (ΕΟΚ): 

1.1277/84 του Συμβουλίου σχετικό με τον καθορισμό των γενικών 
κανόνων του καθεστώτος ενίσχυσης στην παραγωγή στον τομέα των 
μεταποιημένων οπωρ/κών. 

2. 626/85 της Επιτροπής, σχετικά με την πώληση, αγορά και απο¬ 
θεματοποίηση σταφίδας και σύκων από τους οργανισμούς αποθεματο¬ 
ποίησης. 

3. 426/86 του Συμβουλίου για την κοινή οργάνωση αγοράς στον το¬ 
μέα των μεταποιημένων οπωρ/κών. 

Άρθρο 2 

Οι εγγυήσεις, οι προθεσμίες, οι διαδικασίες πώλησης και τα απαιτού- 


















5652 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


διχ/χά καθορίζονται μ* τον προαναφερθέντα κανονισμό (ΕΟΚ) 913/89 
και τις αποφάσεις του Τπ. Γεωργίας 189495/2.1.89 και 191013/ 
10.8.87. 

Άρθρο 3 

Παράδοση του προϊόντος και μετουσίωση 

α. Κατά την παράδοση των σταφίδων στους οινοπνευματοποιούς 
υποχρεωτικά διενεργείται μετουσίωση «πριν τη φόρτωση της παραλαμ- 
βανομένης σταφίδας με έξοδα και υλικά του αγοραστού με μέριμνα της 
Ειδικής Επιτροπής Μετουσίωσης», του άρ. 4. 

Η μετουσίωση θα γίνεται με μέριμνα της Επιτροπής κατά τον προ¬ 
σφορότερο και οικονομικότερο τρόπο που αυτή θα υποδείξει είτε στην 
αποθήκη, είτε επί του μεταφορικού μέσου κατά στρώσεις, με ζυμέλαιο 
0,4 %ο (τοις χιλίοις) και φαινολοφθαλεΐνη 0,0012%ο (τοις χιλίοις). 
Μετά τη μετουσίωση και τη φόρτωση των σταφίδων η παραπάνω Επι¬ 
τροπή συντάσσει αυθημερόν πρακτικό (παράρτημα I) καλής εκτέλεσης 
δεόντως υπογεγραμμένο από τα μέλη της, εις τετραπλούν και παραδίδει 
το ένα «αντίγραφο στην οργάνωση που ρευστοποιεί το προϊόν, το άλλο 
παραδίδεται στην οικεία Δ/νση Γεωργ'κχς του αποθεματοποιού, το τρίτο 
μερίμνη της Δ/νσης Γεωργ’κχς του αποθεματοποιού αποστέλλεται σε 
αντίστοιχη Δ/νση Γεωργίας του τόπου της βιομηχιχνίας απόστιχξης 
όπου θα έχει κατατεθεί η εγγύηση μεταποίησης και το τέταρτο μερίμνη 
του τοπικού παραρτήματος του Γ.Χ.Κ. αποστέλλεται στο ιχντίστοιχο 
παράρτημα του Γ.Χ.Κ. της βιομηχοινίιχς απόστιχξης, το οποίο θα παρα¬ 
κολουθήσει και ελέγξει τη μεταποίηση της αγορασθείσιχς σταφίδας. 

Ο αγοραστής - οινοπνευματοποιός υποχρεούται να ειδοποιήσει με 
ΤΕΕΕΧ (παράρτημα II) τρεις (3) εργάσιμες ημέρες τουλάχιστον πριν 
την καθορισμένη ημέρα φόρτωσης, αφού έχει προσυνεννοηθεί με τον 
αποθεματοποιό, το τοπικό παράρτημα του Γ.Χ.Κ. στου οποίου την αρ¬ 
μοδιότητα «χνήκει η μονάδα οινοπνευματοποίησης, κοινοποιώντας το 
και στην αρμόδια Δ/νση Γεωργίας του τόπου της βιομηχανίας απόστα¬ 
ξης, προκειμένου να πάρει δείγμα ο αρμόδιος εκπρόσωπος του Γ.Χ.Κ. 
προς ανάλυση από την αγορασθείσα σταφίδα προς οινοπνευματοποίηση 
και να ενεργήσει τις νόμιμες χρεωπιστώσεις σύμφωνα με τον Κώδικα 
Νόμων φορολογίας οινοπνεύματος (Κ.Φ.Ν.Ο.). 

Η επίδειξη του παραπάνω σχετικού τέλεξ (που έχει απευθυνθεί στο 
αρμόδιο ΓΧΚ χαι κοινοποιηθεί στην αντίστοιχη Δ/νση Γεωργ’κχς) ως 
ανωτέρω, είναι προαπαιτούμενο στοιχείο και απαιτείται να επιδειχθεί 
στην Επιτροπή μετουσίωσης τουλάχιστον πριν τη φόρτωση της αγορα¬ 
σθείσιχς σταφίδας στα μεταφορικά μέσα, η οποία έτσι επιτρέπει τη φόρ¬ 
τωση και αναφέρει στο σχετικό πρακτικό τα στοιχεία του επιδειχθέντος 
τέλεξ το Γ.Χ.Κ. Ο αποθεματοποιός υποχρεούται να ειδοποιήσει τα μέλη 
της Επιτροπής προκειμένου να ευρίσκονται στον τόπο φόρτωσης την κα¬ 
θορισμένη ημέρα. 

Άρθρο 4 

Σύσταση Επιτροπής 

Η ειδική Επιτροπή Μετουσίωσης συγκροτείται μερίμνη της Δ/νσης 
Γεωργίας, με απόφαση του Νομάρχη και αποτελείται από: 

1) Ένα γεωπόνο μόνιμο υπάλληλο της οικείας Δ/νσης Γεωργίας, 
κατά προτίμηση του Τμήματος Παρεμβάσεων και Εισοδηματικών Ενι¬ 
σχύσεων, με τον αναπληρωτή του, ως Πρόεδρο της Επιτροπής. 

2) Ένα εκπρόσωπο του τοπικού παραρτήματος του Γ.Χ.Κ. του Κρά¬ 
τους, του οποίου ορίζει η αντίστοιχη υπηρεσία του, με τον αναπληρωτή 
του και 

3) Ένα εκπρόσωπο του Οργανισμού Αποθεματοποίησης που διαθέτει 
το προϊόν με τον αναπληρωτή του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουλίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΟΡΠΑΣ 

Γ. ΣΟΥΦΛΙ ΑΣ ΣΤ. ΔΗΜΑΣ 


ΠΑΡΑΡΤΗΜΑ I 
Πρακτικό Μετουσίωσης 

Οι παρακάτω υπογράφοντες μέλη της Επιτροπής Μετουσίωσης Κο¬ 
ρινθιακής ή Σουλτανίνας (διαγράφεται κατά περίπτωση η μία από τις 

δύο λέξεις) η οποία συνεστήθη με βάση την απόφαση.. 

του Τπ. Γεωργίας και των Καν. (ΕΟΚ) 913/89 και 914/89 παρακο¬ 
λουθήσαμε τη μετουσίωση της αγορασθείσας προς οινοπνευματοποίηση 


σταφίδας Κορινθ. ή Σουλτανίνας από τον οινοπνευματοποιό 

έδρα τάξεως και βεβαιώνουμε 

τα παρακάτω: 

- Η παραληφθείσα και μετουσιωθείσα ποσότητα ανέρχεται σε .... 
.τόνους Κορινθιακής/σουλτανίνας. 

- Η μετουσίωση της σταφίδας έγινε παρουσία μας σύμφωνα με τα ορι¬ 
ζόμενα στην απόφαση του Τπ. Γεωργίας. 

- Μας επεδείχθη το με αριθ. πρωτ. τέλεξ του παραπάνω οινο- 

πνευματοποιού με το οποίο έχουν ειδοποιηθεί από ημερομηνία οι 
αρμόδιες υπηρεσίες του ΓΧΚ του τόπου μεταποίησης προκειμένου να 
ασκήσουν τους από τον ΚΦΝΟ προβλεπόμενους ελέγχους ενώ παράλ,- 
ληλα έχει ειδοποιηθεί και η αντίστοιχη Δ.Γ. του τόπου των εγκαταστά¬ 
σεων οινοπνευματοποίησης. 

Μετά τα παραπάνω επιτρέψαμε τη φόρτωση της μετουσιωθείσας 
σταφίδας τόνων με προορισμό τις εγκαταστάσεις του παραπάνω οινο- 
πνευματοποιού. 

όνομα, επώνυμο, επωνυμία, ταχ. Δ/νση, 

ταχ. Κώδικα, τηλέφωνο, τέλεξ 

με σκοπό τη μεταποίησή της σε οινόπνευμα όπως ορίζουν οι παραπάνω 
κανονισμοί της Ε.Ο.Κ. 

Το παρόν συντάσσεται εις τετραπλούν (Ε). 

ΤΑ ΜΕΛΗ ΤΗΣ ΕΠΙΤΡΟΠΗΣ 

1) Όνομα Επώνυμο Τπηρεσία Υπογραφή 

2 ) » » » » 

3) » » » » 

(Γ) Ιο αντίγραφο στον αποθεματοποιό 

2ο αντίγραφο Δ.Γ. που υπάγονται οι αποθήκες του αποθ/ποιού 
3ο αντίγραφο Δ.Γ. του τόπου μεταποίησης 
4ο αντίγραφο Γ.Χ.Κ. του τόπου μεταποίησης 

ΠΑΡΑΡΤΗΜΑ II 

ΘΕΜΑ: «Αγορά σταφίδας (Κορινθ. ή Σουλταν.) από τον 

αποθεματοποιού (ΑΣΟ κ.λπ.) με βάση την . 

απόφαση του Τπ. Γεωργίας και των Καν. (ΕΟΚ) 913/89 και 
914/89». 

Σας ειδοποιούμε για τους θεσμοθετημένους από τον Κ.Φ.Ν.Ο. ελέγ¬ 
χους στην αγορασθείσα από την εταιρεία μας σταφίδα (.τόνων) 

προς οινοπνευματοποίηση η οποία θα εισέλθει στις εγκαταστάσεις της 

εταιρείας μας στις. 

Παρακαλούμε για τις δικές μας ενέργειες. 

. - 4 - 

Αριθ. 16539 (3) 

Δημοσίευση στην Εφημερίδα της Κυβερνήσεως της από 7.7.89 ΣΣΕ 
προσωπικού της Προνομιούχου Ανωνύμου Εταιρείας Γενικών Απο¬ 
θηκών της Ελλάδος (ΠΑΕΓΑΕ). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 12.7.89 και συντάχθηκε το υπ’ αριθ. 
175/89 πρακτικό καταθέσεως, της οποίας το περιεχόμενο έχει ως 
εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Στην Αθήνα σήμερα την 17η Ιούλη 1989 στην αίθουσα του Διοικητι¬ 
κού Συμβουλίου της Προνομιούχου Ανωνύμου Εταιρείας Γενικών Απο¬ 
θηκών της Ελλάδος (Πανεπιστημίου 59 & Εμμ. Μπενάκη 5) μεταξύ 
αφ’ ενός της εδρεύουσας στην Αθήνα Ανωνύμου Εταιρείας υπό την επω¬ 
νυμία «Προνομιούχος Ανώνυμος Εταιρεία Γενικών Αποθηκών της Ελ¬ 
λάδος» που εκπροσωπείται από τον Πρόεδρο του Διοικητικού Συμβου¬ 
λίου της Κωνσταντίνο Πουλή δυνάμει των υπ’ αριθμόν 3/30.3.89, 4/ 
19.4.89 και 6/12.6.89 αποφάσεων του Διοικητικού Συμβουλίου αυ¬ 
τής και αφ’ ετέρου του εδρεύοντος στην Αθήνα Συλλόγου υπό την επω¬ 
νυμία «Σύλλογος Προσωπικού Π.Α.Ε.Γ.Α.Ε.» που εκπροσωπείται νό¬ 
μιμα από τον Ιωάννη Δουρδούνη Πρόεδρο του Διοικητικού Συμβουλίου 
αυτού και Νικόλαο Γκόγκο Γενικό Γραμματέα αυτού, δυνάμει της από 

1ης Απρίλη 1989 απόφασης της Γενικής Συνέλευσης των μελών αυ¬ 
τού, και της από 12η Απρίλη 1989 απόφασης του Διοικητικού Συμβου¬ 
λίου, αφ’ όλων των προαναφερθεισών αυτών αποφάσεων της Π.Α.Ε.- 
Γ.Α.Ε. και της Γενικής Συνέλευσης και Διοικητικού Συμβουλίου του εν 
λόγω Συλλόγου, επισυνάπτονται στην παρούσα επικυρωμένα αντί¬ 
γραφα, συνομολογούνται και τυγχάνουν αμοιβαίας αποδοχής τα ακό¬ 
λουθα: Τα συμβαλλόμενα μέρη καταρτίζουν την παρούσα Ειδική Συλλο¬ 
γική Σύμβαση Εργασίας που περιλαμβάνει τροποποιήσεις στον Οργανι¬ 
σμό Προσωπικού της Προνομιούχου Ανωνύμου Εταιρείας Γενικών 
Αποθηκών της Ελλάδος (Σ.Σ.Ε./31.5.85) σε αντικατάσταση των αντί¬ 
στοιχων διατάξεων των οριζομένων στον μέχρι σήμερα ισχύοντα Οργα¬ 
νισμό Προσωπικού ως και προσθήκες διατάξεων και η οποία έχει ως 
εξής: 


ΤΡΟΠΟΠΟΙΗΣΕΙΣ - ΔΙΟΡΘΩΣΕΙΣ ΙΣΧΤΟΝΤΟΣ 
ΟΡΓΑΝΙΣΜΟΥ ΠΡΟΣΩΠΙΚΟΥ ΤΗΣ 31.5.1985 

• *' Άρθρο 4 

ΠΡΟΣΛΗΨΗ ΠΡΟΣΩΠΙΚΟΥ 

Στο τέλος του άρθρου προστίθεται παράγρ. υπ’ αριθ. (6) που έχει ως 
εξής: 

-«Καθ’ υπέρβαση και κατά παρέκκλιση των όσων ορίζονται παρα¬ 
πάνω για προσλήψεις Προσωπικού, δύναται η Διοίκηση της Εταιρείας 
να προσλαμβάνει τέκνα εν ενεργεία, συνταξιούχων ή θανόντων υπαλλή¬ 
λων της Εταιρείας σε κλάδους και κατηγορίες ανάλογα με τα προσόντα 
τους σε ποσοστό 15% των πάσης φύσεως προσλήψεων που διενεργού- 
νται κάθε φορά. 

Η επιλογή ενεργείται κατά την κρίση της Διοίκησης της Εταιρείας 
και διέπεται από τις σχετικές διατάξεις των προβλεπομένων από τον 
παρόντα Οργανισμό διαδικασιών πρόσληψης». 

Άρθρο 4 Παράγρ. 5α 

Οι κρινόμενοι ως υπάλληλοι εντάσσονται κ.λπ. διαμορφώνεται: οι 
κρινόμενοι ως κατάλληλοι εντάσσοντα κ.λπ. 

Άρθρο 5 

ΛΥΣΗ ΕΡΓΑΣΙΑΚΗΣ ΣΧΕΣΗΣ 

α. Στο τέλος της παράγρ. (1) του άρθρου αυτού προστίθεται εδάφιο 
(θ) ως εξής: 

«Αυτοδίκαια με τη συμπλήρωση των προϋποθέσεων που προβλέπο- 
νται για πλήρη συνταξιοδότηση από τον κύριο ασφαλιστικό φορέα. Διευ¬ 
κρινίζεται ότι παρέχεται το δικαίωμα στον εργαζόμενο να εξαντλήσει το 
ημερολογιακό έτος μέσα στο οποίο συμπληρώνει τις προϋποθέσεις πλή¬ 
ρους αυνταξιοδότησής του από τον κύριο ασφαλιστικό φορέα. 

β. Στη παράγρ. (2) του ίδιου άρθρου προστίθεται δίπλα στα εδάφ. ζ 
και η και το εδάφιο θ και έτσι διαμορφώνεται η παράγρ. αυτή ως εξής: 

2. Στους εξερχόμενους αυτοδίκαια από την Υπηρεσία σύμφωνα με τα 
οριζόμενα στή παράγραφο 1 εδάφια ζ, η και θ το παρόντος άρθρου κατα¬ 
βάλλεται η αναλογούσα με βάση την προϋπηρεσία τους αποζημίωση 
που προβλέπεται στην περίπτωση προειδοποιητικής καταγγελίας του 
Ν. 2112/1920 προσαυξημένη κατά ποσοστό 25%. 

Άρθρο 6 

ΔίΑΒΑΘΜΙΣΗ ΠΡΟΣΩΠΙΚΟΥ 

Ο κλάδος Δ - Βοηθητικό Προσωπικό - μετονομάζεται απλώς σε 
κλάδο Δ - Προσωπικό Γενικών Καθηκόντων. Εξάλλου, οι κατηγορίες α) 
κλητήρων μετονομάζεται απλώς σε κατηγορία φροντιστών και β) το 
προσωπικό της κατηγορίας ασφαλείας (φύλακες) μετονομάζεται απλώς 
σε επόπτες. 

Κατόπιν των ανωτέρω, όπου στον παρόντα Οργανισμό αναφέρεται 
«κλάδος Δ - Βοηθητικό Προσωπικό, (αντικαθίσταται με «κλάδος Δ - 
Προσωπικό Γενικών Καθηκόντων», κατηγορία Κλητήρων ή κλητήρας 
- κατηγορία φροντιστών ή φροντιστής αντίστοιχα και φύλακες ή φύλα¬ 
κας με επόπτες ή επόπτης αντίστοιχα. 

Είναι ευνόητο ότι με τις ανωτέρω μετονομασίες δεν μεταβάλλονται 
κατ’ ουδένα τρόπο οι μέχρι σήμερα υφιστάμενες εργασιακές σχέσεις. Εν¬ 
δεικτικά αναφέρεται ότι η μετονομασία δεν έχει ουδεμία συνέπεια στον 
χαρακτήρα των υπηρεσιακών καθηκόντων, τους τα οποία παραμένουν 
τα ίδια όπως μέχρι τώρα στη βαθμολογική και μισθολογική εξέλιξη (οι 
υπάρχουσες αντιστοιχίες παραμένουν), καθώς και στις λοιπές παροχές 
οικονομικές ή άλλες. 


Έτσι η παρ. 4 του άρ. 6 του Οργανισμού θα έχει ως εξής: 
ΚΛΑΔΟΣ Δ 

ΠΡΟΣΩΠΙΚΟ ΓΕΝΙΚΩΝ ΚΑΘΗΚΟΝΤΩΝ 
ΙΣΧΟΥΣΑ ΒΑΘΜΟΛΟΓΙΑ 
ΜΕΤΑ ΤΗΝ ΤΡΟΠΟΠΟΙΗΣΗ 


Α. Φροντιστών - ΒΑΘΜΟΙ 

Δόκιμος Φροντιστής 
Φροντιστής Δ’ 

Φροντιστής Γ’ 

Φροντιστής Β' 

Φροντιστής Α' 

Αρχιφροντιστής 

ΙΣΧΟΥΣΑ ΒΑΘΜΟΛΟΓΙΑ 
ΜΕΤΑ ΤΗΝ ΤΡΟΠΟΠΟΙΗΣΗ 
β. Ασφαλείας - ΒΑΘΜΟΙ 
Δόκιμος Επόπτης 
Επόπτης Δ’ 

Επόπτης Γ' 

Επόπτης Β’ 

Επόπτης Α' 

Αρχιεπόπτης 


ΠΡΙΝ ΤΗΝ ΤΡΟΠΟΠΟΙΗΣΗ 
α) Κλητήρων ΒΑΘΜΟΙ 
Δόκιμος Κλητήρας 
Κλητήρας Β 
Κλητήρας Α 
Αρχικλητήρας Β 
Αρχικλητήρας Α 
Διεκπεραιωτής 


ΠΡΙΝ ΤΗΝ ΤΡΟΠΟΠΟΙΗΣΗ 
Β Ασφαλείας ΒΑΘΜΟΙ 
Δόκιμος Φύλακας 
Φύλακας Β 
Φύλακας Α 
Αρχιφύλακας Β 
Αρχιφύλακας Α 
Επόπτης Ασφαλείας 


Άρθρο 7 

ΟΡΓΑΝΙΚΕΣ ΘΕΣΕΙΣ 


Στη παράγρ. (1) Κλάδος Α': Τμηματάρχες Α & Β (51) θέσεις, αυξά¬ 
νονται οι οργανικές θέσεις κατά (16) και γίνονται (67). Μετά από αυτό 


η παράγρ. διαμορφώνεται ως εξής: 

ΚΛΑΔΟΣ Ά 

Διευθυντές 1 

Υποδιευθυντές 3 

Συμπράττοντες Υποδιευθυντές 5 

Τμηματάρχες Α’ & Β' ι 67 

ΣΥΝΟΛΟ 76 


Άρθρο 23 

ΥΠΗΡΕΣΙΑΚΟ ΣΥΜΒΟΥΛΙΟ 

(Προτελευταία παράγραφος του άρθρου) 

Αρμόδιο για κρίσεις των υπαλλήλων που κατέχουν βαθμό Τμημα- 
τάρχη Α’ και πάνω διαμορφώνεται: 

Αρμόδιο για κρίσεις των υπαλλήλων που (κατέχουν βαθμό Τμημα- 
τάρχου Β' και πάνω... 

Οι παραπάνω τροποποιήσεις και προσθήκες διατάξεων ισχύουν από 
1.1.1989. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 26 Ιουλίου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 
■ . ♦- 

Αριθ. 15228 (4) 

Καθιέρωση πενθήμερης εβδομαδιαίας εργασίας 40 ωρών των φορτ/ 
τών ξηράς Ορεστιάδας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αρχή της ίσης μεταχείρισης των φορτ/τών με τους λοιπούς 
εργαζόμενους της χώρας για τους όποιους α) μειώθηκαν οι ώρες εβδο¬ 
μαδιαίας εργασίας από 41 σε 40 σύμφωνα με τις διατάξεις της από 
14.2.84 ΕΓΣΣΕ (αποφ. Υπουργ. Εργασίας αριθ. 11770/84). 

β) Καθιερώθηκε δνθήμερη εβδομαδιαία εργασία στη βιομηχανία με 
την αριθ. 25/83 απόφαση του ΔΔΔΔ Αθηνών (αποφ. Υπουργ. Εργα¬ 
σίας 16182/83) και επειδή επεκτείνεται ο θεσμός αυτός και στους λοι¬ 
πούς εργαζόμενους των κλάδων οικονομικής δραστηριότητας με συλλο¬ 
γικές συμβάσεις εργασίας ή αποφάσεις διαιτησίας σαν γενικό αίτημα. 

4;Την αριθ: 5/31.5.89 πρόταση της ΕΡΦΞ Ορεστιάδας που μας 
υποβλήθηκε με την αριθ. 450/2.6.89 αναφορά της Προέδρου της, 

αποφασίζουμε: 

1. Αποδεχόμαστε την αριθ.5/31.5.89 πρόταση της Επιτροπής Ρύθ¬ 
μισης Φορτ/σεων Ξηρός Ορεστιάδας και εγκρίνουμε: 

1. Την καθιέρωση πενθήμερης εβδομαδιαίας εργασίας των φορτ/ 
τών Ξηρός Ορεστιάδας. 

2. Τον χρόνο της εβδομαδιαίας εργασίας των φορτ/τών σε σαράντα 
ώρες με ωράριο ημερήσιας εργασίας κατά τις ημέρες Δευτέρα μέχρι Πα¬ 
ρασκευή από 7.00 - 15.00. 

3. Κανονιστικές Ρυθμίσεις 

α. Σε περίπτωση που παρουσιαστεί φορτ/κή κίνηση κατά την ημέρα 
του Σαββάτου οι φορτ/τές υποχρεούνται να προσφέρουν τις υπηρεσίες 
τους για την αντιμετώπισή της. Εάν οι φορτ/τές εργασθούν το Σάββατο 
και μέχρι οκτώ (8) ώρες χωρίς να υπερβούν τις 48 ώρες την εβδομάδα, 
δικαιούνται υπερεργασία, για την οποία το ισχύον τιμολόγιο αμοιβής 
τους θα προσαυξηθεί κατά ποσοστό 25%. 

β. Η απασχόληση των φορτ/τών μέσα στην περίοδο των πέντε εργα¬ 
σίμων ημερών επί μία ώρα την ημέρα πέραν του δώρου και μέχρι 45 
ώρες την εβδομάδα είναι υποχρεωτική όταν ζητηθεί από τον παραλή¬ 
πτη του φορτίου και αποτελεί υπερεργασία για την οποία το ισχύον τιμο¬ 
λόγιο αμοιβής τους θα προσαυξηθεί κατά ποσοστό 25%. 

Η απόφαση αυτή να δημοσιευθεί στην Εφημερίδα της Κυβεμνήσεως. 

Αθήνα, 17 Ιουλίου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 

-- ♦ - 

Αριθ. Γ6α/1915 (5) 

Χορήγηση άδειας άσκησης επαγγέλματος Κοινωνικού Λειτουργού στην 
Ιωάννα Στιούκα του Ευαγγέλου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΟΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1915/25.7.89 έχει χορηγηθεί στην Ιωάννα 
Στιούκα του Ευαγγέλου άδεια άσκησης επαγγέλματος Κοινωνικού Λει¬ 
τουργού. 

Αθήνα, 25 Ιουλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- ♦ - 

Αριθ. Γ6α/1914 (6) 

Χορήγηση άδειας άσκησης επαγγέλματος Κοινωνικού Λειτουργού στην 
Δήμητρα Τσιφλικιώτη του Δημητρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8ι ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1914/25.7.89 έχει χορηγηθεί στην Δήμητρα Τσι- 
φλικιώτη του Δημητρίου άδεια άσκησης επαγγέλματος Κοινωνικού 
Λειτουργού. 

Αθήνα, 25 Ιουλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- ¥ - 

Αριθ. Γ6α/1913 (7) 

Χορήγηση άδειας άσκησης επαγγέλματος Κοινωνικού Λειτουργού στην 
Ιωάννα Σαρκίρη του Χρήστου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 


Γ6α/1913/25.7.89 έχει χορηγηθεί στην Ιωάννα Σαρκίρη του Χρή¬ 
στου άδεια άσκησης επαγγέλματος Κοινωνικού Λειτουργού. 

Αθήνα, 25 Ιουλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- ♦ - 

Αριθ, 2231.1/13/89 (8) 

Τροποποίηση σύνθεσης Πρωτοβαθμίου Πειθαρχικού Συμβουλίου Ε.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 11 παρ. γ του Π.Δ. 259/1988 «Περί Οργανισμού 
ΥΕΝ» (ΦΕΚ 117/3.6.Λ88). 

2. Π.Δ. 861/1979 «Περί Πειθαρχικών Συμβουλίων Ε.Ν. και της 
ενώπιον αυτών διαδικασίας» (ΦΕΚ 246Α/1.11.1979). 

3. Το Π.Δ. 580/10.12.1984 «Περί τροποποιήσεως του εδαφίου III 
της παραγράφου α του άρθρου 1 του Ν.Δ. 861/79 (ΦΕΚ 206Α/ 
1984). 

4. Την 3341.1/8/88/05.12.88 απόφασή μας. 

5. Την 2231.1/10/89/30.03.89 απόφασή μας. 

6. Την 2231.1/12/89/01.06.89 απόφασή μας. 

7. Τα ΩΠ 122104/6.89, 271238/6.89 και 061844/7.89 σή¬ 
μερα ΓΕΝ, αποφασίζουμε: 

Τροποποιούμε τη σύνθεση του Πρωτοβαθμίου Πειθαρχικού Συμβου¬ 
λίου Ε.Ν. που καθορίστηκε με τις παραπάνω αποφάσεις για το έτος 
1989 ως κατωτέρω: 

Α'ΣΥΝΘΕΣΗ 

1. Τακτικό μέλος Πλωτάρχης Π.Ν. Δ. ΠΛΑΜΑΝΤΟΥΡΑΣ αντί του 
Πλωτάρχη Π.Ν. Δ.ΜΟΥΤΟΥ οποίος κωλύεται λόγω υπηρεσιακών 
αναγκών. 

2. Αναπληρωματικό μέλος Πλωτάρχης Π.Ν. ΓΚΑΤΣΟΣ Μ. αντί 
του Πλωτάρχη Π.Ν. ΠΑΠΑΔΟΜΙΧΕΛΑΚΗ Α, ο οποίος κωλύεται 
λόγω υπηρεσιακών αναγκών. 

Β’ ΣΥΝΘΕΣΗ 

Τακτικό μέλος Πλωτάρχης Π.Ν. ΜΥΣΤΑΚΙΔΗΣ Ν. αντί του Πλω¬ 
τάρχη Π.Ν. ΣΤΡΑΤΗΓΗ Π. ο οποίος κωλύεται λόγω υπηρεσιακών 
αναγκών. 

Πειραιάς, 20 Ιουλίου 1989 

Ο ΥΠΟΥΡΓΟΣ 

Α. ΠΑΥΛΙΔΗΣ 

-ψ- 

Αριθ. 2324.15/2/89 (9) 

Κύρωση Ειδικής Συλλογικής Σύμβασης Εργασίας Πληρωμάτων Ρυ¬ 
μουλκών και Ακάτων της Διώρυγας Κορίνθου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «Περί Συλλογι¬ 
κών Συμβάσεων εν τη ναυτική εργασία» όπως έχει τροποποιηθεί και 
ισχύει σήμερα. 

2. Το υπ’ αριθμ. 2054617/6540/26/61/26.6.89 έγγραφο του 
Γενικού Λογιστηρίου του Κράτους με το οποίο υποβλήθηκε για κύρωση 
η Ειδική Συλλογική Σύμβαση Εργασίας του Προσωπικού των Ρυμουλ¬ 
κών και Ακάτων της Διώρυγας Κορίνθου που υπογράφηκε στις 

12.6.89, αποφασίζουμε: 

1. Την κύρωση της Ειδικής Συλλογικής Σύμβασης Εργασίας του 
Προσωπικού των Ρυμουλκών και Ακάτων της Διώρυγας Κορίνθου, που 
υπογράφηκε στις 12.6.89 από τους νόμιμα εξουσιοδοτημένους εκπρό¬ 
σωπους, της Ανώνυμης Εταιρείας με την επωνυμία «Ανώνυμος Εται¬ 
ρεία Διώρυγος Κορίνθου» και του Σωματείου με την επωνυμία Σωμα¬ 
τείο Ναυτικών Διώρυγος Κορίνθου ο «ΠΟΣΕΙΔΩΝΑΣ» που εδρεύει 
στην Ισθμια Κορινθίας. 

2. Η ισχύς της Ειδικής Συλλογικής Σύμβασης, που κυρώνεται με την 
απόφαση αυτή αρχίζει από την 1η Ιανουάριου 1989 και λήγει την 

31.12.89. 

3. Η παρούσα με το κείμενο της Συλλογικής Σύμβασης που κυρώνε¬ 
ται να δημοσιευθούν στην Εφημερίδα της Κυβέρνησης. 

Η α π όφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 19 Ιουλίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΡΟΣΩΠΙΚΟΥ ΝΑΥΤΙΚΗΣ 
ΥΠΗΡΕΣΙΑΣ ΤΗΣ ΑΝΩΝΥΜΟΥ ΕΤΑΙΡΕΙΑΣ 
ΔΙΩΡΥΓΟΣ ΚΟΡΙΝΘΟΥ (ΠΛΗΡΩΜΑΤΩΝ) 

Στην Αθήνα σήμερα την 12.6.1989 ημέοα Δευτέρα οι υπογεγραμμένοι 
αφενός μεν η εν Αθήναις εδρεύουσα «ΑΝΩΝΥΜΟΣ ΕΤΑΙΡΕΙΑ ΔΙΩΡΥ- 
ΓΟΣ ΚΟΡΙΝΘΟΥ» νομίμως εκπροσωπούμενοι εν προχειμένω για την 
υπογραφή της παρούσης συμβάσεως υπό του ΘΕΟΔΩΡΟΥ ΑΝ. ΣΠΑ¬ 
ΝΟΥ, Αντιπροέδρου του Διοικητικού Συμβουλίου της Α.Ε.ΔΙ.Κ. εξου- 
σιοδοτηθέντος δια της υπ’ αριθμ. 38/7.6.89/1ο αποφάσεως του Διοι¬ 
κητικού Συμβουλίου και αφετέρου οι ΓΕΏΡΓΙΟΣ ΑΠ. ΑΤΖΑΡΑΣ και 
ΧΡΗΣΤΟΣ ΠΑΝ. ΗΛΙΑΣ, Πρόεδρος και Γραμματέας αντίστοιχα του 
εδρεύοντος Σωματείου στην Ισθμια Κορινθίας υπό την επωνυμία «ΣΩ¬ 
ΜΑΤΕΙΟ ΝΑΥΤΙΚΩΝ ΔΙΩΡΥΓΟΣ ΚΟΡΙΝΘΟΥ Ο ΠΟΣΕΙΔΩΝΑΣ» 
νομίμως εξουσιοδοτηθέντες προς υπογραφή της παρούσης με την υπ’ 
αριθμ. 3 απόφαση της Γενικής Συνέλευσης του Σωματείου τούτου, νομί¬ 
μως συγκληθείσης εκτάκτους προς τούτο την 2.5.89 και με το υπ’ 
αριθμ. 8/3.5.89 Πρακτικό Συνεδριάαεως του Διοικητικού Συμβουλίου 
του παραπάνω Σωματείου, παρισταμένου και ως εκπροσώπου του 
Υπουργείου Οικονομικών του ΚΩΝ/ΝΟΥ ΜΠΑΖΙΩΤΗ, με βαθμό Α 
κατηγ. ΠΕΙ του Γ.Λ.Κ. που ορίστηκε με την 2025089/5388/0025/ 
18.4.89 Απ. Υπ. Οικ/κών, αποφασίσαμε την υπογραφή της παρούσης 
Ειδικής Συλλογικής Συμβάσεως Εργασίας με την οποία οι μηνιαίες 
αποδοχές και λοιπή όροι εργασίας των απασχολούμενων Ναυτικών 
(Πληρώματα σκαφών) στην Ανώνυμο Εταιρεία Διώρυγος Κορίνθου 
προσδιορίζονται από 1ης Ιανουάριου 1989 έως 31.12.1989 όπως πα¬ 
ρακάτω: 

1. ΓΕΝΙΚΕΣ ΔΙΑΤΑΞΕΙΣ 

1. ΕΙΔΙΚΟΤΗΤΕΣ - ΒΑΣΙΚΟΙ ΜΙΣΘΟΙ 

α. Το Προσωπικό της παρούσης Σύμβασης εντάσσεται με αποφάσεις 
του Διοικητικού Συμβουλίου αινάλογα με την ειδικότητά του, με μισθο- 
λογικά κλιμάκια σύμφωνα με τα άρθρα 4,5,6 και 12 του Εσωτερικού 
Καινονισμοΰ Προσωπικού Α.Ε.ΔΙ.Κ. Η αντιστοιχία μισθολογικών κλι¬ 
μακίων βασικών μισθών καθορίζεται με την παφούσα και βάσει της υπ’ 
αριθμ. 18810/318 Υπουργικής απόφασης (τροποποίηση του Εσωτερι¬ 
κού Κανονισμού Προσωπικού ΑΕΔΙΚ) ως ακολούθως: 


ΚΛΙΜΑΚΙΟ 

ΜΙΣΘΟΣ 

ΚΛΙΜΑΚΙΟ 

ΜΙΣΘΟΣ 

ΚΛΙΜΑΚΙΟ 

ΜΙΣΘΟΣ 

31 

18.995 

21 

23.025 

11 

27.074 

30 

19.399 

20 

23.439 

10 

27.478 

29 

19.803 

19 

23.843 

9 

27.882 

28 

20.207 

18 

24.247 

8 

28.286 

27 

20.611 

17 

24.650 

7 

28.690 

26 

21.015 

16 

25.054 

6 

29.094 

25 

21.419 

15 

25.458 

5 

29.498 

24 

21.823 

14 

25.862 

4 

29.902 

23 

22.227 

13 

26.266 

3 

30.306 

22 

22.631 

12 

26.670 

2 

30.710 





1 

31.113 


β. Καταργείται το ποσό της ΑΤΑ μέχρι 31.12.83 και χορηγείται 
ισόποσο εξισωτκό επίδομα το οποίο θα λαμβάνεται υπόψη για τον υπο¬ 
λογισμό των σε ποσοστό χορηγουμένων επιδομάτων. 

Η Α.Τ.Α. των αποδοχών θα οιρχίσει να δίδεταιι κανονικά με βάση τα 
χορηγούμενα ποσοστά από 1.1.1984 σύμφωνα με τις ισχύουσες ρυθμί¬ 
σεις, προϋποθέσεις και περιορισμούς. 

2. ΕΠΙΔΟΜΑ ΧΡΟΝΟΥ ΥΠΗΡΕΣΙΑΣ 

Οι πιο πάνω βάσκοι προσαυξάνονται για κάθε τριετή συνεχή υπηρε¬ 
σία στην Εταιρεία και μέχρι το πολύ οκτώ (8) τριετιών με επίδομα πολυ¬ 
ετούς υπηρεσίας: 

α) Για την πρώτη τριετία: 10% 

β) Για τις επτά (7) επόμενες τριετίες, για κάθε 
τριετία κατά: 5% 

Στους ναύτες ρυμουλκών και ακάτων, τους υπηρετούντες στην Ναυ¬ 
τική Υπηρεσία της Διώρυγας υπέρ την ΙΟετία παρέχεται προσαύξηση 
από δρχ. 500. Παραμένοντες στον ίδιο βαθμό και έχοντες άνω των 
οκτώ (8) τουλάχιστον τριετιών στον βαθμό αυτό λαμβάνουν προσαύ¬ 
ξηση επί του βασικού μισθού 5%. Σε περίπτωση προαγωγής τους, 


παύει να ισχύει το ανωτέρω. 

3. ΕΠΙΔΟΜΑ ΟΙΚΟΓΕΝΕΙΑΚΩΝ ΒΑΡΩΝ 

Στους έγγαμους ναυτικούς καταβάλλεται επίδομα οικογενειακών 
βαρών 4% υπολογιζόμενο στους βασικούς 1 πλέον χρονοεπιδομά- 
των. 

4. ΔΙΟΡΘΩΤΙΚΟ ΠΟΣΟ 

4.1 Από 1.1.1982 χορηγείται διορθωτικό ποσό, ανάλογα με το 
ύψος των αποδοχών ως εξής: 

Για αποδοχές μέχρι · 20.000 αύξηση 5.000 

Για αποδοχές από 20.000 έως 20.500 το συμπληρωματικό του 25.000 

Για αποδοχές πάνω από 52.000 μηδενκή προσαύξηση. 

4.2. Ως αποδοχές για τον υπολογισμό του διορθωτικού ποσού των 
προηγουμένων παραγράφων παίρνονται υπόψη: 

Ο βασικός μισθός πλέον το επίδομα της §1 1β. 

- Το επίδομα χρόνου υπηρεσίας της παραγράφου 2. 

4.3. Σε περίπτωση μεταβολής των αποδοχών της προηγούμενης πα¬ 
ραγράφου, από οποιαδήποτε αιτία, θα γίνεται νέος προσδιορισμός του 
διορθωτκού ποσού, σύμφωνα με τις παραγράφους 4.1 & 4.2. από την 
χρονολογία που επέρχεται η μεταβολή. 

5. ΑΥΤΟΜΑΤΗ ΤΙΜΑΡΙΘΜΙΚΗ ΑΝΑΠΡΟΣΑΡΜΟΓΗ ΑΠΟΔΟ¬ 
ΧΩΝ 

5.1 Με την ισχύ της παρούσης συμβάσεως η ΑΤΑ καταβάλλεται από 
1.1.1984 σύμφωνα με τις εκάστοτε Υπ. Αποφάσεις για χορήγηση ΑΤΑ 
στους Δημοσίους Υπαλλήλους. 

5.2 Από 1.1.89 αποδοχές που λαμβάνονται υπόψη για τον υπολογι¬ 
σμό της ΑΤΑ είναι αυτές που διαμορφώνονται την 31.12.88 μαζί με το 
ποσό που προκύπτει από την χορήγηση του διορθωτικού ποσού ΑΤΑ 
έτους 1988 (1,4) και την ενσωμάτωση της § I 1β. 

5.3 Σε περίπτωση μεταβολής των αποδοχών της προηγούμενης πα¬ 
ραγράφου από οποιαδήποτε αιτία, θα γίνεται νέος προσδιορισμός του 
ποσού της ΑΤΑ με την παραπάνω παράγραφο 5.2 από την χρονολογία 
που επέρχεται η μεταβολή. 

6. ΛΟΙΠΑ ΘΕΜΑΤΑ 

6.1 Στους ναύτες κατά τις ημέρες απασχολήσεώς τους στις ακάτους 
παρέχεται ημερήσιο επίδομα από 50 δραχμές για την καθημερινή συ¬ 
ντήρηση των μηχανών (καθαρισμός, έλεγχος ύδατος ψύξεως, ελαίου λι- 
πάνσεως κλπ.). 

6.2 Προς εκπαίδευση των ναυτικών της για προαγωγή στην ειδικό¬ 
τητά τους η Α.Ε.ΔΙ.Κ. δύναται να αναθέσει άνευ μισθολογικής μεταβο¬ 
λής: 

α) Στους Κυβερνήτες ρυμουλκών καθήκοντα βοηθού Πλοηγού και 
την πλοήγηση των διπλελίκων πλοίων (Κανονισμός Πλοηγικού Σταθ¬ 
μού Διώρυγος Κορίνθου ΦΕΚ 232/55 τεύχος Β’). 

β) Στους Κυβερνήτες ακάτων τα καθήκοντα του Κυβερνήτη ρυμουλ¬ 
κού και τανάπαλιν στις περιπτώσεις ανάγκης. 

6.3. Η Εταιρεία δύναται να προβαίνει ανάλογα τις ανάγκες και κατά 
την κρίση της στην χρησιμοποίηση των πληρωμάτων των πλωτών της 
μέσων επί των ρυμουλκών και ακάτων κατά τον προσφερότερο τρόπο, 
να ζητά δε έναρξη ή λήξη της φυλακής στην Ισθμια ή στην Ποσειδωνία. 

6.4. Στο προσωπικό της παρούσης συμβάσεως καταβάλλεται: 

1. Επίδομα παρουσίας που διακρίνεται σε 

1.1 Ανελλιπούς παρουσίας 1.760 δρχ. 

1.2. Σε περίπτωση μιας μόνο ημέρας απουσίας 1.210 δρχ. 

1.3 Οι ημέρες κανονικής άδειας δεν θεωρούνται απουσίες 

1.4. Το επίδομα αυτό περικόπτεται για απουσίας πλέον της μιας μέ¬ 
ρας. 

2. Επίδομα ηλεκτρικού ρεύματος κατά μήνα 1.760 δρχ. 

3. Ημερήσιο επίδομα εκ δρχ. 88 (88x25=2.200) 2.200 δρχ. 

6.5 Στο σύνολο των ανωτέρω αποδοχών της παρούσης Συμβάσεως 
υπολογίζονται επίδομα εργασίας Κυριακών & Εορτών 22% και όλες οι 
νόμιμες επιβαρύνσεις (χαρτόσημο, ΟΓΑ, παρακρατήσεις φόρου εισοδή¬ 
ματος, εισφορές υπέρ ασφαλιστικών ταμείων κλπ.) καταλογίζονται με¬ 
ταξύ εργοδότου και εργαζομένου όπως ο Νόμος ορίζει. 

6.6 Το προσωπικό της Εταιρείας, για το οποίο γίνεται η παρούσα 
Σύμβαση, παίρνει τα από τις οικείες Υπουργικές Αποφάσεις παρεχό¬ 
μενα εκάστοτε δώρα στους Ναυτικούς, για τις εορτές Χριστουγέννων - 
Νέου Έτους και Πάσχα. 

6.7 Σε αυτούς που κατοικούν σε απόσταση άνω των τριών (3) χιλιο¬ 
μέτρων από τους χώρους εργασίας της Εταιρείας στην Ισθμια και Πο- 
σειδωνία, καταβάλλεται σαν επίδομα το ισόποσο 2 εισιτηρίων ΚΤΕΛ 
απλής διαδρομής Ισθμιας - Κόρινθου. 

6.8 Στους αναξιοπαθούντες δίνεται οικονομική και ηθική βοήθεια, 
μετά από σχετική απόφαση του Δ.Σ. της Α.Ε.ΔΙ.Κ. 

6.9. Εφόσον τα πληρώματα απασχολούνται σε κανονικές φυλακές, οι 
επί πλέον του κανονικού εβδομαδιαίου ωραρίου ώρες μέχρι συμπληρώ- 
σεως 48ώρου υπηρεσίας, αμοίβονται με το κανονικό ωρομίσθιο, ήτοι το 
1/175 του μηνιαίου βασικού μισθού, χωρίς καμία προσαύξηση. 

6.10 Στις αμοιβές που καθορίζονται στην παρούσα Συλλογική Σύμ¬ 
βαση υπολογίζονται όλες οι νόμιμες κρατήσεις (χαρτόσημο, ΟΓΑ, πα¬ 
ρακράτηση φόρου εισοδήματος, ασφαλιστικές εισφορές, καταλογιζόμε- 
νες μεταξύ εργοδότου και εργαζομένου ή εισφορές προς το Σωματείο 
ύστερα από αίτησή του) όπως ο Νόμος ορίζει. 

6.11 Ως αργίες καθορίζονται οι ακόλουθες εξαιρέσιμες ημέρες και 
εορτές: 

1) Πρώτη του Έτους, 2) Των θεοφανείων, 3) 10 Φεβρουάριου, (το¬ 
πική), 4) Καθαρά Δευτέρα, 5) 25η Μαρτίου, 6) Μεγάλη Παρασκευή, 7) 
Δευτέρα του Πάσχα, 8) Πρωτομαγιά, 9) Αγίου Πνεύματος, 10) 15 Αυ- 
γούστου, 11) 14 Σεπτεμβρίου, 12) 28η Οκτωβρίου, 13) Αγίου Νικο¬ 
λάου, 14) Χριστούγεννα, 15) Δευτέρα των Χριστουγέννων. 

6.12 Σε όλους τους ναυτικούς παρέχονται στολές τις οποίες οφείλουν 
να φορούν ανελλιπώς, πλήρως και ευπρεπώς, καθ’ όλη τη διάρκεια της 
υπηρεσίας τους. Σε περίπτωση που δεν συμμορφώνονται επιβάλλεται 
ποινή μιας (1) ημέρας αργίας. Οι μεν θερινές στολές παραδίδονται μέχρι 
την 15η Μαΐου και οι χειμερινές μέχρι την 15η Οκτωβρίου. 

7. ΠΡΟΣΘΕΤΕΣ ΕΡΓΑΣΙΕΣ - ΥΠΕΡΩΡΙΕΣ 

α. Τα πληρώματα των ρυμουλκών και ακάτων υποχρεούνται σε περί¬ 
πτωση ανάγκης κατά την κρίση της Διευθύνσεως να εργάζονται και πέ¬ 
ραν του κανονικού 8 ώρου, καλούμενα δε σε περιπτώσεις εφεδρικής ρυ- 
μουλκήσεως, πρέπει να προσέρχονται προς ανάληψη μέσα σε μισή ώρα. 

β. Τα πληρώματα σε περίπτωση συνέχισης λόγω έκτακτης ανάγκης 
της απασχολήσεώς τους πέραν της 8ωρης φυλακής τους θα αμείβονται 
για κάθε ώρα με το ωρομίσθιο αυξημένο κατά εκατό τοις εκατό 
( 100 %). 

γ. Για εξυπηρέτηση εκτάκτων αναγκών ναυσιπλοΐας η Εταιρεία μπο¬ 
ρεί να ζητήσει έναρξη εργασίας φυλακής μια ώρα πριν από την κανονική 
έναρξη εργασίας του δώρου. Τα πληρώματα στις περιπτώσεις αυτές 
οφείλουν να προσέρχονται, αμειβόμενα με απλή υπερωριακή αμοιβή, 
προσαυξημένη κατά 50%. Οι πραγματικές ώρες αυτής της εργασίας 
κατά την νύκτα προσαυξάνονται κατά 25%. 

δ. Τα πληρώματα καλούμενα προς εκτέλεση εφεδρικής ρυμουλκή- 
σεως δικαιούνται από της προσελεύσεώς τους στα Ρ/Κ πέντε (5) ωρών 
υπερωριακής απλής αμοιβής αν η διάρκεια της ρυμουλχήσεως είναι μι¬ 
κρότερη των τριών (3) πραγματικών ωρών, ακόμη δε και αν δεν εκτελε- 
σθεί ρυμούλκηση. 

Οι πέραν του τριώρου ώρες υπολογίζονται διπλές. 

Οι πραγματικές ώρες αυτής της εργασίας κατά την νύκτα προσαυξά¬ 
νονται κατά 25%. 

ε. Ως ωρομίσθιο για τις πιο πάνω υπερωριακές αμοιβές νοείται το 1/ 
175 του βασικού μηνιαίου μισθού προσαυξημένου κατά το χρονοεπί¬ 
δομα της παραγράφου 2, το διορθωτικό ποσό της παραγράφου 4 το 
ποσό της ΑΤΑ της παραγράφου 5, το επίδομα Κυριακών & Αργιών και 
τα δραχμικά επιδόματα της παραγράφου 6. 

στ. Κατά την νυκτερινή φυλακή, δηλαδή από 22.00 έως 06.00 
ώρες, καταβάλλεται επίδομα νυκτερινής εργασίας ίσον προς το 1/25 
του μισθού προσαυξημένου κατά 25%. 

ζ. Στους μηχανικούς τους απασχολούμενους με την ετήσια συντήρη- 
αη-επιθεώρηση των ρυμουλκών, δίδεται επίδομα 700 δραχμών ημερη- 
σίως, καθόλη την διάρκεια αυντηρήσεως, λόγω μη εργασίας κατά τις 
Κυριακές. 

8. ΑΔΕΙΕΣ - ΑΣΘΕΝΕΙΕΣ 

α. Μετά την συμπλήρωση ενός (1) έτους υπηρεσίας στα Ρ/Κ και 


Α/Κ γενικά, τα πληρώματα θα δικαιούνται αδείας 30 ημερών ετησίως, 
συμπεριλαμβανομένων των Κυριακών και αργιών. Αυτό αποτελεί και 
το ανώτατο όριο της παρεχόμενης ετήσιας άδειας. 

β. Ναυτικός της Εταιρείας που υπηρέτησε για χρόνο λιγότερο του 
έτους στα Ρ/Κ και Α/Κ, εάν απολυθεί, όχι από υπαιτιότητά του (η από¬ 
λυση λόγω ασθένειας του ναυτικού δεν σύνιστά υπαιτιότητα του), δι¬ 
καιούται να λάβει αποζημίωση άδειας για όσους μήνες υπηρέτησε και 
κατά την προηγούμενη παράγραφο καθοριζόμενη αναλογία. 

γ. Για αυθαίρετες απουσίες εφαρμόζονται οι διατάξεις του άρθρου 65 
του Κ.Ι.Ν.Δ. 

δ. Στους νοσηλευόμενους εκτός πλοίου στη ξηρά, στους υφιστάμενους 
χειρουργική επέμβαση και τραυματιζόμενους κατά τη διάρκεια της 
υπηρεσίας στο πλοίο ναυτικούς, οι οποίοι θα καθίστανται πρόσκαιρα ανί¬ 
κανοι για υπηρεσία, καταβάλλεται ολόκληρος ο μισθός ενεργείας κατά 
τις 1,2.4 & 5 και για χρονική διάρκεια που ο Νόμος ορίζει. 

Η παρούσα Συλλογική σύμβαση υπογεγραμμένη ως έπεται, συντά¬ 
χθηκε σε πέντε (5) πρωτότυπα, έλαβε δε ο καθένας από τα συμβαλλό¬ 
μενα μέρη από ένα αντίτυπο και τα λοιπά κατατέθηκαν με την φροντίδα 
της εργοδότιδος, με την εντολή των συμβαλλομένων, στο Υπουργείο 
Εμπορικής Ναυτιλίας και τις λοιπές υπηρεσίες, για την νόμιμη έγκριση 
και δημοσίευση. 

Ο καθορισμός του ωραρίου εργασίας θα γίνει από την Εταιρεία. 

ΟΙ ΣΥΜΒΑΛΛΟΜΕΝΟΙ 
Θ. ΣΠΑΝΟΣ Γ. ΑΤΖΑΡΑΣ 

ΧΡ. ΗΛΙΑΣ 

Κ. ΜΠΑΖΙΩΤΗΣ 

-Ψ- 

Αρ. ΕΣ/16210 (10) 

Σύσταση νομικού προσώπου στην Κοινότητα Μαυροθάλασσας με την 
επωνυμία «Σχολική Επιτροπή Δημοτικού και Νηπιαγωγείου Μαυ¬ 
ροθάλασσας» Ν. Σερρών. ' 

ΝΟΜΑΡΧΙΑ ΣΕΡΡΩΝ 

Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85) όπως 
τροποποιήθηκαν με το άρθρο 11 του Ν. 1832/1989. 

2. Τις διατάξεις του άρθρου 2 της αριθ. Δ4/162/28.3.1989 κοινής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και θρησκευμάτων και Περιβάλλοντος Χωροταξίας και Δημο¬ 
σίων Έργων. 

3. Την αριθ. 38/1989 απόφαση του Κ.Σ. Μαυροθάλασσας που 
αφορά τη σύσταση στην κοινότητα νομικού προσώπου με την επωνυμία 
Σχολική επιτροπή Δημοτικού και Νηπιαγωγείου Μαυροθάλασσας», 
αποφασίζουμε: 

1. Συστήνουμε στην κοινότητα Μαυροθάλασσας Του Νομού Σερρών 
ίδιο νομικό πρόσωπο με την επωνυμία «Σχολική επιτροπή Δημοτικού 
και Νηπιαγωγείου Μαυροθάλασσας». 

2. Σκοπός του νομικού προσώπου είναι: 

- η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων. 

- η αποκατάσταση φθορών και ζημιών των επίπλων* εξοπλισμού και 
γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με . όλα τα μέσα που είναι απαραίτητα για τη λει¬ 
τουργία τους και γενικότερα όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από ενιαμελές διοικητικό συμβού¬ 
λιο αποτελούμενο από: 

α) τον πρόεδρο της Κοινότητας ως πρόεδρο 
β) Δύο κοινοτικούς συμβούλους 
γ) τον Διευθυντή του Δημοτικού Σχολείου, 
δ) Τον Δ/ντή του Νηπιαγωγείου. 

ε) Έναν εκπρόσωπο του συλλόγου γονέων και Κηδεμόνων Δημοτι¬ 
κού Σχολείου. 

στ) Έναν εκπρόσωπο του συλλόγου γονέων και κηδεμόνων Νηπια¬ 
γωγείου. 

ζ) Δύο κατοίκους της κοινότητας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη κοινοτική περίοδο. 

Το Δ.Σ. εκλέγει αντιπρόεδρο κάι γραμματέα. 

5. Πόροι του νομικού προσώπου είναι: 

α. ετήσια επιχορήγηση της κοινότητας. . , 

β. ετήσια επιχορήγηση του κράτους, 
γ. κάθε είδους εισφορές, δωρεές, κληρονομιές, κληροδοσίες, 
δ. πρόσοδοι από την περιουσία του. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 12 Ιουλίου 1989 

Η Νομαρχούσα Διευθύντρια 
ΝΙΚΗ ΑΝΤΩΝΙΑΔΟΤ 

-♦- 

Αρ. ΕΣ/16211 (11) 

Σύσταση νομικού προσώπου στην Κοινότητα Μαυροθάλασσας με την 
επωνυμία «Σχολική Επιτροπή Γυμνασίου - Λυκείου Μαυροθάλασ- 
• σας» Ν. Σερρών. 

ΝΟΜΑΡΧΙΑ ΣΕΡΡΩΝ 

Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85) όπως 
τροποποιήθηκαν με το άρθρο 11 του Ν. 1832/1989. 

2. Τις διατάξεις του άρθρου 2 της αριθ. Δ4/162/28.3.1989 κοινής 
: απόφασης των Υπουργών Εσωτερικών, Οικονομικών, Εθνικής Παι- 
;δείας και θρησκευμάτων.και Περιβάλλοντος Χωροταξίας και Δημο¬ 
σίων Έργων. 

3. Την αριθ. 37/1989 απόφαση του Κ.Σ. Μαυροθάλασσας που 
- αφορά τη σύσταση στην κοινότητα νομικού προσώπου με την επωνυμία 

«Σχολική επιτροπή Γυμνασίου - Λυκείου Μαυροθάλασσας», αποφασί¬ 
ζουμε: 

1. Συστήνουμε στην κοινότητα Μαυροθάλασσας Του Νομού Σερρών 
ίδιο νομικό πρόσωπο με την επωνυμία «Σχολική επιτροπή Γυμνασίου - 
Λυκείου Μαυροθάλασσας». 

2. Σκοπός του νομικού προσώπου είναι: 

- η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων. 

- η αποκατάσταση φθορών και ζημιών των επίπλων, εξοπλισμού και 

γενικά των διδακτηριακών εγκαταστάσεων. · 


- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από (9) ενεαμελές διοικητικό συμ¬ 
βούλιο αποτελούμενο από: 

α) τον εκάστοτε πρόεδρο της Κοινότητας ως πρόεδρο 
β) Δύο κοινοτικούς συμβούλους 

γ) τους εκάστοτε Δ/ντές του Γυμνασίου και του Λυκείου, 
δ) Έναν εκπρόσωπο του συλλόγου γονέων και κηδεμόνων Γυμνασίου 
ε) Έναν εκπρόσωπο του συλλόγου γονέων και Κηδεμόνων Λυκείου, 
στ) Δύο κατοίκους της κοινότητας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη κοινοτική περίοδο. 

Το Δ.Σ. εκλέγει αντιπρόεδρο και γραμματέα- 

5. Πόροι του νομικού προσώπου είναι: 
α. ετήσια επιχορήγηση της κοινότητας, 
β. ετήσια επιχορήγηση του κράτους. 

γ. κάθε είδους εισφορές, δωρεές, κληρονομιές, κληροδοσίες, 
δ. εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 1 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Σέρρες, 12 Ιουλίου 1989 

Η Νομαρχούσα Διευθύντρια 

ΝΙΚΗ ΑΝΤΩΝΙΑΔΟΤ 

ι 

--♦- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

| ( 12 ) 
1 Στη 14949/30.5.89 απόφαση του Υπουργού Εργασίας «Συμπλή¬ 
ρωση και τροποποίηση μερικών διατάξεων φορτοεκφορτωτικών εργα¬ 
σιών» που δημοσιεύθηκε στο ΦΕΚ 452/12.6.89 (τ.Β) καταχωρήθηκε 
εσφαλμένα η τελευταία παράγραφος αυτής «η απόφαση αυτή να δημο- 
αιευθεί στην Εφημερίδα της Κυβερνήσεως» αντί της ορθής «Η απόφαση 
αυτή, που θα κυρωθεί με νόμο, να δημοσιευθεί στην Εφημερίδα της Κυ¬ 
βερνήσεως». 

Επίσης στην παρ. II αυτής η εσφαλμένη λέξη «αφορούν» διορθώνεται 
με την ορθή «αφορά». 

(Από το Υπουργείο Εργασίας) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


/ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β’ 

» 

10.000 

Υ) 

» » 

» 

Γ 

» 

4.000 

δ) 

» » 

» 

Δ - 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

■ » 

1.000 

ι) 

» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 

















